Angelina Vogt
D Angelina Vogt, no dr Hochzyt Angelina Kappler (* 14. Septämber 1994 z Kahl-Goldschiir) isch 2019/2020 di Dytsch Wyycheenigi gsii. Si isch di eerscht Dytsch Wyycheenigi gsii, wu us dr Minderhait vu dr Sinti un Roma chunnt, un di 10. Dytsch Wyycheenigi us dr Wyyregioon Nahe (Rhyyland-Bfalz),

Uusbildig un Beruef 
D Kappler isch z Kahl-Goldschiir in dr Ortenau Z Baade-Wiirtebäärg uf d Wält chuu un ufgwagse. Noch em Abituur am Erneerigswisseschaftlige Gimnaasium z Offeburg het si vu 2013 bis 2017 an dr Uniwersiteet Hoohaim Ernehrigswisseschafte studiert un 2020 bis 2022 e Uusbilig zur Räbbyyri in dr Wyygieter Dönnhoff (Nahe) un Dautermann (Rhyyhesse) gmacht. Si schafft im Wyyguet Weyl z Weinsheim an dr Nahe. Bi irem Aarbetgeeber het si 2022 mit ire eerschte Wyylinie „NEWO“ mit eme Chardonnay us em Barriquefass aagfange. Eerenamtli duet si si yysetze fir Sinti un Roma, unter anderem wääre pro gchaufte Fläsche „NEWO“ 2 € an e Bildigsprojäkt fir jungi Sinti un Roma gspändet.

Im Novämber 2018 isch si fir d Amtszyt vu Novämber 2018 bis Novämber 2019 zur 57. Nahe-Wyycheenigi gweelt woore. Am 27. Septämber 2019 isch si derno im Saalbau z Naistadt an de Waistroß as Noofolgeri vu dr Carolin Klöckner zur 71. Dytsche Wyycheenigi gweelt woore. D Wyybrinzässene in ire zwelfmoonetige sin d Carolin Hillenbrand (Heppenheim) us dr Wyyregioon Hessische Bergstraße un d Julia Sophie Böcklen (Kleingartach) us dr Wyyregioon Wiirtebäärg gsii.

Freiberuefli duet d Kappler Event un Wyybroobe moderiere.

Weblink 

 Websyte vu dr Angelina Kappler
 Websyte vum Wyyguet Weyl
 Offizielle Webpräsenz der Deutschen Weinkönigin
 Interview: 10 Fragen an… bi dr Landwiirtschaftschammere Rhyyland-Bfalz

Fueßnote 

Person (Wyyböu)
Dütsche
Läbigi Person
Frau